Прадстаўнікі Еўрапейскага фонду адукацыі паведамілі, з чаго будзе пачынацца рэалізацыя праграмы Еўрапейскага саюза “Занятасць, прафесійная адукацыя і навучанне”. Паралельна з пастаўкай абсталявання для вучэбна-матэрыяльнай базы будзе арганізаваны шэраг вучэбных семінараў па тэмах якасці прафесійнай адукацыі і распрацоўкі прафесійных стандартаў для работнікаў прафесійнай адукацыі. Адметна, што мэтавай аўдыторыяй праекта могуць стаць і людзі з абмежаванымі магчымасцямі. У сувязі з гэтым замежныя калегі плануюць актыўна далучаць грамадскія аб’яднанні, якія прадстаўляюць гэтую катэгорыю, да сумесных дзеянняў у названым кірунку.